Gunnar Nilsson je pokojni švedski dirkač Formule 1. Debitiral je v sezoni 1976 na Veliki nagradi Južne Afrike s Lotusom. Že na svoji tretji dirki za Veliki nagradi Španije je osvojil svojo prvo uvrstitev na stopničke s tretjim mestom. V naslednji sezoni 1977, ki je bila tudi njegova zadnja, je na Veliki nagradi Belgije dosegel edino zmago v svoji kratki karieri. Leta 1978 je umrl za rakom.